ខេត្តជ័យភូមិ

​ខេត្តជ័យភូមិ (សៀម : ชัยภูมิ)​ គឺជាខេត្តស្ថិតនៅភាគឦសានរបស់ប្រទេសសៀមខេត្តនេះមានព្រំប្រទល់ជាប់នឹងខេត្តខនកែន ខេត្តនគររាជសីមា ខេត្តលពបុរី និង ខេត្តពេជ្របូរណ៍។ឈ្មោះខេត្តនេះមានន័យថាទឹកដីនៃជ័យជម្នះ។

 ប្រវត្តិ 
ប្រវត្តិសាស្រ្តរបស់ទីក្រុងជ័យភូមិមានតាំងពីសម័យអាណាចក្រខ្មែរនៅក្នុងសតវត្សរ៍ទី​ ១២ មកម្ល៉េះនៅពេលដែលវាជាទីក្រុងតូចមួយនៅលើផ្លូវទៅពីរាជធានីអង្គរទៅប្រាសាទសិង្ហ(ខេត្តកញ្ចនបុរី)។

នៅក្នុងឆ្នាំ ១៨១៧ តំបន់នេះត្រូវបានជនជាតិលាវមកតាំងទីលំនៅដែលដឹកនាំដោយណាយឡែជាមន្ត្រីរបស់ស្តេចអនុវង្សនៃទីក្រុងវៀងច័ន្ទន៍​​ដែលជារដ្ឋដៃទន្លេរបស់ស្តេចសៀមពួកគេបានចាប់ផ្ដើមមករស់នៅក្នុងភូមិបានណាំឃុនហ្នងអ៊ីចាន់នៃខេត្តនគររាជសីមា​ប៉ុន្តែ​មិន​យូរ​ប៉ុន្មាន​ត្រូវបាន​ចាកចេញទៅវិញហើយទៅរស់នៅបានហ្លួង​(ទីក្រុងជ័យភូមិបច្ចុប្បន្ន)វិញ​នៅក្នុងឆ្នាំ ១៨២៦ ស្តេចអនុវង្សបានបះបោរប្រឆាំងនឹងស្ដេចចេស្ដាបតិន្ទ្រ(រាមាទី ៣)ដើម្បីស្វែងរកឯករាជ្យពេញលេញ។នៅពេលនោះណាយឡែត្រូវបានតែងតាំងផ្ដល់ងារជាចៅព្រះយ៉ា(ឋានៈខ្ពស់មួយនៅសម័យសៀមបុរាណ)ដោយព្រះមហាក្សត្រសៀមនិងបានគាំទ្រទៅលើកងទ័ពសៀមចៅពញាឡែបានពលីជីវិតដើម្បីការពារទីក្រុងរបស់លោកប្រឆាំងនឹងកងទ័ពអនុវង្សហើយស្ដេចអនុវង្សត្រូវបានបរាជ័យដោយកង​ទ័ពសៀម​ប៉ុន្មាន​សប្តាហ៍​ក្រោយមក​ស្ដេចអនុវង្សត្រូវចាប់ខ្លួនហើយបញ្ជួនទៅ​ទីក្រុងបាងកក(ខេត្តបឹងកក់)ស្តេចរាមាទី​ ៣ ទ្រង់បានចងចាំនូវភាពស្មោះត្រង់របស់ចៅពញាឡែហើយព្រះអង្គបានប្រោសប្រទានថ្វាយ​ព្រះ​ឋានៈ​ជាព្រះយាភក្តីជុម្ពល។រូបលោកត្រូវបានប្រជាជននៅតែចងចាំនិងនៅតែជាវីរៈបុរសនៅក្នុងតំបន់នេះហើយរូបសំណាករបស់លោកបានក្លាយជានិមិត្តរូបរបស់ខេត្តនេះរហូតមកដល់សព្វថ្ងៃ។

រដ្ឋបាល
ខេត្តជ័យភូមិ ចែកចេញជា ១៦ ក្រុង/ស្រុក ១២៤ សង្កាត់/ឃុំ និង ១៣៩៣ ភូមិ ៖

លេខរៀងឈ្មោះភាសាខ្មែរ ឈ្មោះអក្សរឡាតាំងឈ្មោះភាសាសៀម០១ក្រុងជ័យភូមិ
thumbMueang Chaiyaphumเมืองชัยภูมิ០២ស្រុកបានខ្វៅBan Khwaoบ้านเขว้า០៣ស្រុកខនសួគ៌Khon Sawanคอนสวรรค์០៤ស្រុកក្សេត្រសម្បូណ៌Kaset Sombunเกษตรสมบูรณ์០៥ស្រុកណងបួដែងNong Bua Daengหนองบัวแดง០៦ស្រុកចតុរ៉ាត់Chatturatจัตุรัส០៧ស្រុកបាំណេតណារ៉ុងBamnet Narongบำเหน็จณรงค์០៨ស្រុកណងបួរ៉ាវ៉េNong Bua Raweหนองบัวระเหว០៩ស្រុកទេពស្ថិតThep Sathitเทพสถิต១០ស្រុកភូខៀវPhu Khiaoภูเขียว១១ស្រុកបានធែនBan Thaenบ้านแท่น១២ស្រុកគែងក្រKaeng Khroแก้งคร้อ១៣ស្រុកខនសានKhon Sanคอนสาร១៤ស្រុកភក្តីជុម្ពលPhakdi Chumphonภักดีชุมพล១៥ស្រុកនឿនសៈង៉ាNoen Sa-ngaเนินสง่า១៦ស្រុកសាប់យ៉ៃSap Yaiซับใหญ่

មើលផងដែរ
ឯកសារយោង